recursal/SuperWikiNEXT-32B huggingface dataset:
हॉल द्वीप एक चट्टानी, त्रिकोणीय आकार का अंटार्कटिक द्वीप है, जो ३.१ किमी (१.७ एनएमआई) लंबा है, जो विंडमिल द्वीप समूह के दक्षिण-पश्चिम छोर का प्रतीक है। यूएसएन ऑपरेशन हाईजम्प, १९४६-१९४७, और यूएसएन ऑपरेशन विंडमिल, १९४७-१९४८ के द्वारा ली गई हवाई तस्वीरें से इसे मैप किया गया। इसे यूएस-एसीएएन द्वारा नेवी हाइड्रोग्राफ़िक ऑफिस के फोटोग्रामेट्रीस्ट लेफ्टिनेंट रिचर्ड सी हॉल के नाम पर नामित किया गया, जो हॉल द्वीप, क्वीन मैरी और नॉक्स कोस्ट्स पर खगोलीय नियंत्रण केंद्रों की स्थापना करने वाले ऑपरेशन विंडमिल दलों के साथ सर्वेक्षक के रूप में काम करते थे।

चर्चिल बिंदु
------------

चर्चिल बिंदु द्वीप का उत्तरपश्चिमीय बिंदु है। यह १९५८ में विल्केस स्टेशन पार्टी के सदस्य, रेडियोमन रॉबर्ट डब्लू चर्चिल, यूएसएन के लिए अमेरिका-एसीएएन द्वारा नामित किया गया था।

इन्हें भी देखें
---------------

* समग्र अंटार्कटिक गजट
* अंटार्कटिक और उप अंटार्कटिक द्वीप समूह कि सूची
* अंटार्कटिक के दक्षिण में 60°s द्वीप समूह की सूची
* एससीएआर
* अंटार्कटिका में क्षेत्रीय दावे

सन्दर्भ
-------

बाहरी कड़ियाँ
-------------

साँचा:Usgs-gazetteerसार्वजनिक डोमेन सामग्रीसाँचा:Usgs-gazetteer
**धनसीरी नदी** भारत के असम और नागालैण्ड राज्यों में बहने वाली 352 किलोमीटर (219 मील) लम्बी एक नदी है। यह असम के गोलाघाट ज़िले और नागालैण्ड के दीमापुर ज़िले की मुख्य नदी है। यह नागालैण्ड के लाइसांग पर्वत से उत्पन्न होती है और उत्तर दिशा में बहकर ब्रह्मपुत्र नदी में विलय हो जाती है। नदी का कुल जलसम्भर क्षेत्र 1,220 वर्ग किलोमीटर (470 वर्ग मील) है।

विवरण
-----

यह अपने मार्ग के कुछ अंश में कार्बी आंगलोंग ज़िले और नागालैण्ड की सीमा निर्धारित करती है। यहाँ का क्षेत्र घने वनों से भरा है जो वन्यजीवों से समृद्ध है। नदी के एक तरफ धनसिरी आरक्षित वन है और दूसरी ओर इंटकी राष्ट्रीय उद्यान है।

इसके किनारे कई तरह के महत्वपूर्ण लकड़ी के पेड़ हैं। धानसारी नदी के साथ-साथ कापिली नदी का कटाव प्रायद्वीपीय पठार को मिकिर पहाड़ियों को पूरी तरह अलग कर देता है। स्थानीय रूप से कई जलविहीन दलदली क्षेत्र हैं, जिन्हें स्थानीय रूप से इस नदी से जुड़ी बोलियों के रूप में जाना जाता है।

अहोम बुरांशिस में, यह खे-नाम-ति-मा के रूप में उल्लिखित है, जिसका अर्थ है पानी से आने वाली नदी।

इन्हें भी देखें
---------------

* दीमापुर ज़िला
* गोलाघाट ज़िला
* कार्बी आंगलोंग ज़िला

सन्दर्भ
-------

1. ↑  "Dhansiri River". *Food and Agriculture Organization of the United Nations*. मूल से 29 जून 2020 को पुरालेखित. अभिगमन तिथि 26 जून 2020.
2. ↑  "Dhansiri Reserve Forest". *BirdLife Data Zone*. मूल से 3 नवंबर 2019 को पुरालेखित. अभिगमन तिथि 26 जून 2020.
**हलधरदास** (लगभग १५२५ ई। - लगभग १६२६ ई.) हिन्दी के मध्यकालीन कवि थे। समयक्रम से सूरदास के बाद कृष्ण-भक्ति-परंपरा के दूसरे प्रसिद्ध कवि हलधरदास ही हैं।

हलधरदास का जन्म बिहार राज्य के मुजफ्फरपुर जिले के पदमौल नामक ग्राम में सन् १५२५ ई. के आसपास हुआ। 

शैशव में ही इनके माता पिता की मृत्यु हो गई थी। अपने अग्रज की छत्रछाया में ये पले। शीतला से पीड़ित होकर इन्होंने दोनों आँखें खो दीं। ये फारसी और संस्कृत के अच्छे ज्ञाता थो तथा पुराण, शास्त्र और व्याकरण का भी इन्होंने अध्ययन किया था।

सूरदास और हलधरदास में जीवन और भक्ति को लेकर बहुत कुछ साम्य भी है। दोनों नेत्रहीन हो गए थे। और दोनों ने कृष्ण की सख्यभाव से उपासना की। पर दोनों में एक बड़ा अंतर भी है। सूर के कृष्ण प्रधानत: लीलाशाली हैं जब कि हलधर के कृष्ण ऐश्वर्यशाली। फिर, सूर एवं अन्य कृष्णभक्त कवियों की प्रतिभा मुक्तक के क्षेत्र में विकसित हुई थी, किंतु हलधर भी काव्यप्रतिभा का मानदंड प्रबंध है। 'सुदामाचरित्र' एक उत्तम खंडकाव्य है। इस तरह हलधरदास कृष्णभक्त कवियों में एक विशिष्ट स्थान के अधिकारी हैं।

कृतियाँ
-------

इनकी तीन पुस्तकों का पता चला है- 'सुदामाचरित्र', 'श्री मद्भागवत भाषा' और 'शिवस्तोत्र'। शिवस्त्रोत्र , संस्कृत में है। 'सुदामाचरित्र' इनकी सर्वप्रसिद्ध पुस्तक है जिसकी रचना सन् १५६५ ई. में हुई थी। यह सुदामाचरित्र परंपरा के अब तक ज्ञात काव्यों में ऐतिहासिक दृष्टि से सर्वप्रथम और काव्य की दृष्टि से उत्कृष्टतम खण्डकाव्य है।

सन्दर्भ ग्रन्थ
--------------

* सियाराम तिवारी : हिंदी के मध्यकालीन खंडकाव्य (दिल्ली);
* शिवपूजन सहाय: हिंदी साहित्य और बिहार, (पटना);
* गार्सां द तासी : 'इस्त्वार द ला लितेरात्यूर ऐदुई ऐं ऐंदुस्तानी;
* मौंटगोमरी मार्टिन : 'ईस्टर्न इंडिया, जिल्द १ (लंदन) आदि।
पछुआ पवन तथा व्यापारिक पवन
ये दोनों गोलाद्धों में उपोष्ण उच्च वायुदाब (३० डिग्री से ३५ डिग्री) कटिबन्धों से उपध्रुवीय निम्न वायुदाब (६० डिग्री से ६५ डिग्री) कटिबन्धों की ओर चलने वाली स्थायी पवन हैं। इनकी पश्चमी दिशा के कारण इन्हे 'पछुवा पवन' (वेस्टर्लीज) कहते हैं।

पृथ्वी के दोनों गोलार्धो में उपोष्ण उच्च वायु दाब कटिबंधो से उपध्रुवीय निम्न वायुदाब कटीबंधो की ओर बहने वाली स्थायी हवाओ को इनकी पश्चिम दिशा के कारण पछुआ पवन कहा जाता है| उत्तरी गोलार्ध में ये दक्षिण-पश्चिम से उत्तर -पूर्व की ओर तथा दक्षिणी गोलार्ध में उत्तर - पश्चिम से दक्षिण-पूर्व की ओर बहती है| पछुआ हवाओ का सर्वश्रेष्ठ विकास ४० डिग्री से ६५ डिग्री दक्षिणी अक्षांशों के मध्य पाया जाता है क्योंकि यहाँ जलराशि के विशाल विस्तार के कारण पवनो की गति अपेक्षाकृत तेज तथा दिशा निश्चित होती है | दक्षिणी गोलार्ध में इनकी प्रचंडता के कारण ही ४० से ५० डिग्री दक्षिणी अक्षांश के बीच इन्हें ' गरजता चालिस ' ५० डिग्री दक्षिणी अक्षांश के समीपवर्ती इलाको में ' प्रचंड पचासा ' तथा ६० डिग्री दक्षिणी अक्षांश के पास ' चीखती साठा ' कहा जाता है|उत्तरी गोलार्ध में असमान उच्चदाब वाले विशाल स्थल खंड तथा वायुदाब के परिवर्तनशील मौसमी प्रारूप के कारण इस पवन का सामान्य पश्चिमी दिशा से प्रवाह अस्पष्ट हो जाता है | ध्रुवो की ओर इन पवनो की सीमा काफी अस्थिर होती है, जो मौसम एवं अन्य कारणों के अनुसार परिवर्तित होती रहती है।

== इन्हें भी देखें = गरजता चालीसा

* पवन

पारस दान
हिलटन चेन्नई का एक फाइव स्टार लक्ज़री होटल हैं जो चेन्नई के इक्कादुथांगल के इनर रिंग रोड में स्थित हैं। यह ओलम्पिया टेक्नोलॉजी पार्क गुईनदी एवं काठीपारा जंक्शन के बिलकुल नजदीक हैं। 4,००० मिलियन रुपये में बने इस होटल का उद्घाटन 28 फरबरी 2011 को हुआ था भारत में हिलटन में की ये चौथी सम्पति हैं। इसके 2 होटल दिल्ली एवं मुंबई इंटरनेशनल एयरपोर्ट में हैं। यह होटल दूर से ही काफी आकर्षक लगता हैं एवं रात में दूर से इसको देखना अपने आप में एक अद्भुत अनुभव हैं। 

9 मंजिली इस होटल में 204 कमरे (जिसमे 2 एग्जीक्यूटिव सुइट्स हैं, 16 जूनियर सुइट हैं, 7 हिलटन डीलक्स रूम, 58 हिलटन एग्जीक्यूटिव रूम्स, 121 हिलटन किंग गेस्ट रूम्स हैं। इस होटल की इंटीरियर डिजाइनिंग होन्ग कोंग की दिलेओनार्दो एवं डलास स्थित विल्सन & एसोसिएट्स ने की थी।

रेस्टोरेंट एवं बार
------------------

इस होटल में कुल मिलकर 5 रेस्टोरेंट एवं बार हैं।

* अयना: एक समकालीन भारतीय रेस्टोरेंट
* विंटेज बैंक: राज स्टाइल का एक वाइन एवं चीज़ बार
* Q बार: (एक रूफटोप रेस्टोरेंट)
* वास्को: 24 घंटे लगातार चलने वाला किचन
* एस्ट (ग्राउंड फ्लोर पे स्थित कैफ़े)

सुविधाएं एवं विशषताएं
---------------------

इस होटल में मीटिंग रूम्स एवं बैंक्वेट पार्टी करने की भी सुविधाएं हैं। इसके मीटिंग रूम आधुनिक टेक्नोलॉजी से सुसज्जित हैं। इस होटल का बॉलरूम जो हिलटन ग्रैंड बॉलरूम के नाम से जाना जाता हैं एवं इसमें 750 लोगों के लिए जगह हैं।

इस होटल के टेरेस pe 15\*80 फ़ीट का स्विमिंग पूल हैं जो इस तरीके से डिज़ाइन किया गया हैं की आप स्विमिंग का मजा लेते हुए शहर को देख सकते हैं। ये आपके मन को रोमांचित कर देने वाला क्षण रहता हैं।

कमरे
----

इस होटल के कमरे काफी आकर्षक एवं मन मोहक हैं। इन कमरों में आपकी हर एक छोटी से छोटी सुविधाओं का ख्याल रखा जाता हैं। इनके कमरों के बेहतरीन इंटीरियर्स एवं आर्किटेक्चर एवं लाइटिंग देखकर आपको ऐसा लगेगा की आप किसी दूसरी दुनिआ में हो। इस होटल में निम्नलिखित प्रकार के कमरे हैं:

### स्टैण्डर्ड

* किंग हिलटन एग्जीक्यूटिव रूम
* किंग हिलटन गेस्ट रूम
* ट्विन हिलटन एग्जीक्यूटिव रूम
* ट्विन हिलटन गेस्ट रूम
* किंग एग्जीक्यूटिव सुइट
* एग्जीक्यूटिव, ओने किंग बेड
* वन किंग बेड
* वन ट्विन बेड

इन कमरों के बाथरूम्स काफी आकर्षक हैं एवं इसमें बाथटब एवं शोवेर्स विथ हैंडहेल्ड शॉवेरहेड्स एवं रेनफॉल शॉवेरहेड्स की सुविधा उपलब्ध हैं।

हिलटन होटल का स्टाफ भी काफी नम्र एवं काफी मददगार हैं। ये लोग आप की इस होटल में आपके निवास को औरभी मनोरम बनाते हैं।इन्हे अच्छी तरह ट्रेनिंग दी जाती हैं की वे अपने अतिथियो का अच्छे से स्वागत करे। यह अपने आगंतुकों के लिए वेकउप कॉल, हवाई अड्डे से पिक एवं ड्राप (आग्रह किये जाने पर) की भी व्यवस्था करती हैं।

हिलटन होटल चेन्नई शहर की शान हैं, एवं जो गेस्ट इस होटल में रुकते हैं वो दुबारा कही और जाना पसंद नहीं करते हैं, ये इस होटल की खासियत हैं।

सन्दर्भ
-------

1. ↑  "हिलटन की चेन्नई प्रॉपर्टी का आज उद्घाटन". द फाइनेंसियल एक्सप्रेस. २८ फेब्रुअरी २०११. मूल से 19 फ़रवरी 2015 को पुरालेखित. अभिगमन तिथि १५ नवंबर २०११. `|date=` में तिथि प्राचल का मान जाँचें (मदद)
2. ↑  "५ स्टार पलटन,चेन्नई के लिए". द टाइम्स ऑफ़ इंडिया इ न्यूज़पेपर. मूल से 10 दिसंबर 2013 को पुरालेखित. अभिगमन तिथि ५ जनवरी २०१२.
3. ↑  "हिलटन चेन्नई". क्लीयरट्रिप.कॉम. मूल से 2 अप्रैल 2015 को पुरालेखित. अभिगमन तिथि 31 मार्च २०१५.
4. ↑  "हिल्टन होटल चेन्नई". स्रस्सा.कॉम. मूल से 2 अप्रैल 2015 को पुरालेखित. अभिगमन तिथि ५ अप्रैल २०१४.
राष्ट्रपति श्री प्रणब मुखर्जी श्रीमती को पद्म श्री पुरस्कार प्रदान करते हैं।

श्रीमती **हिलदामित लेपचा** का जन्म 1956 में पश्चिम बंगाल के दार्जिलिंग जिले के कालिम्पोंग में हुआ था। यह लोक संगीत की प्रतिपादक है । इन्हें पद्मश्री पुरस्कार 2013 में प्राप्त हुआ था।

हिलदामित लेपचा ने पारंपरिक लेपचा संगीत वाद्ययंत्र के साथ-साथ लेपचा गाने के कलाकार के रूप में उत्कृष्ट प्रदर्शन किया है। हिलदामित लेपचा का जन्म 1956 में कालिम्पोंग , दार्जिलिंग जिले पश्चिम बंगाल में हुआ था। उन्होनें देश के भीतर व्यापक रूप से यात्रा की है, और विभिन्न संस्थानों द्वारा आयोजित कई त्योहारों में प्रदर्शन किया है। इनमें अपना उत्सव (1988), लोक उत्सव (1978), अंडमान और निकोबार द्वीप समूह (1993) में द्वीप उत्सव और 1998 में विश्व संगीत दिवस समारोह शामिल हैं। लेपचा संस्कृति को संरक्षित करने और बढ़ावा देने में उनके समर्पित कार्य के लिए, उन्हें क्षेत्र के कई संस्थानों द्वारा सम्मानित किया गया है। सिक्किम के लेपचा संगीत में उनके योगदान के लिए श्रीमति हिलदामित लेपचा को संगीत नाटक अकादमी पुरस्कार मिला ।

सन्दर्भ
-------


1. ↑  "Prez Presenting Padma Shri To Smt. Hildamit Lepcha". voiceofsikkim.com/. मूल से 21 May 2013 को पुरालेखित. अभिगमन तिथि 27 April 2013.
एक त्रिभुज जिसकी भुजाएँ a, b तथा c हैं।
ज्यामिति में **हीरोन का सूत्र** त्रिभुज की तीनों भुजाएँ ज्ञात होने पर उसका क्षेत्रफल निकालने का एक सूत्र है। इसे **हीरो का सूत्र** भी कहते हैं। सूत्र का यह नाम अलेक्ज़ैंड्रिया के हीरोन के नाम पर पड़ा है।

इस सूत्र के अनुसार, यदि किसी त्रिभुज की तीन भुजाएँ a, b और c हों तो उसका क्षेत्रफल

{\displaystyle A={\sqrt {s(s-a)(s-b)(s-c)}}}
जहाँ *s* उस त्रिभुज का अर्धपरिमाप है, अर्थात्

{\displaystyle s={\frac {a+b+c}{2}}}
हीरोन का सूत्र चक्रीय चतुर्भुज का क्षेत्रफल निकालने के लिए ब्रह्मगुप्त के सूत्र की एक विशेष स्थिति (केस) है। ब्रह्मगुप्त का सूत्र यह है:

{\displaystyle A={\sqrt {(s-a)(s-b)(s-c)(s-d)}}}
जहाँ, 

{\displaystyle s={\frac {a+b+c+d}{2}}}

उदाहरण
------

एक त्रिभुज की भुजाएँ 3, 4 तथा 5 हैं। 

इसका अर्धपरिमाप {\displaystyle s={\frac {a+b+c}{2}}={\frac {3+4+5}{2}}=6}

इसका क्षेत्रफल:

{\displaystyle {\begin{aligned}A&={\sqrt {s\left(s-a\right)\left(s-b\right)\left(s-c\right)}}={\sqrt {6\cdot (6-3)\cdot (6-4)\cdot (6-5)}}\\&={\sqrt {6\cdot 3\cdot 2\cdot 1}}={\sqrt {36}}=6.\end{aligned}}}

उत्पत्ति
--------

पार्श्व चित्र में {\displaystyle b} त्रिभुज का आधार है तथा {\displaystyle h} उसकी ऊँचाई। अतः इस त्रिभुज का क्षेत्रफल {\displaystyle A={\frac {bh}{2}}.}

कोज्या सूत्र के अनुसार, {\displaystyle c^{2}=a^{2}+b^{2}-2ab\cos C=a^{2}+b^{2}-2b{\sqrt {a^{2}-h^{2}}},}

अतः {\displaystyle h^{2}=a^{2}-\left({\frac {a^{2}+b^{2}-c^{2}}{2b}}\right)^{2}.} ,

अतः

{\displaystyle {\begin{matrix}A^{2}&=&{\frac {b^{2}h^{2}}{4}}={\frac {b^{2}\left(a^{2}-\left({\frac {a^{2}+b^{2}-c^{2}}{2b}}\right)^{2}\right)}{4}}={\frac {(2ab)^{2}-(a^{2}+b^{2}-c^{2})^{2}}{16}}={\frac {(2ab-(a^{2}+b^{2}-c^{2}))(2ab+(a^{2}+b^{2}-c^{2}))}{16}}=\\\\&=&{\frac {(c^{2}-(a-b)^{2})((a+b)^{2}-c^{2})}{16}}={\frac {(c-a+b)(c+a-b)(a+b-c)(a+b+c)}{16}}=(s-a)(s-b)(s-c)s\\\end{matrix}}}
एक स्कीबाज़ी स्थल पर लगे तरह-तरह के स्की
**स्की** (ski) लकड़ी, धातु या प्लास्टिक के पतले और लम्बे तख़्तों को कहते हैं जिन्हें जूतों के नीचे जोड़कर स्कीबाज़ी (स्कीइंग) का खिलाड़ी बर्फ़ पर फिसलाकर यात्रा करता है। आमतौर पर दोनों पावों के लिए दो अलग स्की होती हैं। स्कीओं को जूतों से जोड़ने वाले बंधन अलग प्रकार के होते हैं, लेकिन अधिकतर विशेष प्रकार के जूतों के नीचे बनी कुंडियों में खटकाकर कसकर बंध जाते हैं। लगभग सभी स्कीओं में पाँव की उँगलियों वाली तरफ़ से तो जूते स्की के साथ जोड़े जाते हैं लेकिन कुछ प्रकार की स्की-खेलों में पाँव एड़ी की तरफ़ से स्की से नहीं जुड़े होते (जबकि अन्य स्कीबाज़ी में उस ओर से भी जुड़े होते हैं)।

इन्हें भी देखें
---------------

* स्कीबाज़ी

सन्दर्भ
-------

1. ↑  Growing up with science: the illustrated encyclopedia of invention, Michael W. Dempsey, H.S. Stuttman, 1984, ISBN 978-0-87475-830-6, *... A ski is a long narrow piece of stiff but flexible (bendable) material. The front is pointed and turned up slightly, and is called the tip. The part where it widens out is the shovel. Toward the center is a narrower section ...*
**स्काईलैंडर्स: स्पायरोज़ ऐडवेंचर** (अंग्रेज़ी: **Skylanders: Spyro's Adventure**) स्पिन में एक खेल है स्पायरो वह ड्रैगन श्रृंखला.

गेमप्ले
-------

में: स्काईलैंडर्स स्पायरोज़ साहसिक, खिलाड़ियों को एक पोर्टल के विषय में मास्टर जो 37 सहित विभिन्न अक्षरों, नियंत्रित कर सकते हैं की भूमिका पर ले, लेकिन स्पायरोज़, सीमित नहीं है। खिलाड़ी एक दुनिया है जहाँ वे भूमि, लड़ाई जीव का पता लगाने के, सोने और खजाने इकट्ठा होगा और जबकि अराजकता, एक बुराई पोर्टल मास्टर, जिसे वे हार चाहिए से अपनी दुनिया को बचाने के लिए खोज पर पहेली को हल. में एक यात्रा पर लगना वीडियो गेम 3 कार्रवाई के आंकड़े और एक परिधीय "विद्युत पोर्टल" कहा जाता है, जो पसंद के खिलाड़ी सांत्वना को जोड़ता है के साथ आता है। प्रत्येक कार्रवाई आंकड़ा 37 स्पायरोज़, अद्वितीय क्षमताओं के साथ प्रत्येक सहित बजाने अक्षर, का प्रतिनिधित्व करता है। बजाने अक्षर बन खुला जब उनके इसी कार्रवाई के आंकड़े विद्युत पोर्टल पर रखा जाता है। खिलाड़ी भी एक दोस्त सांत्वना की शक्ति के पोर्टल (भले ही यह सांत्वना के एक ही प्रकार के नहीं है) पर इन विशेष कार्रवाई के आंकड़े के एक जगह कर सकते हैं और चरित्र कमाया स्कोर, स्तर - अप और उपलब्धियों को तुरन्त गेमप्ले के सत्र के लिए आयात कर रहे हैं .इसके अतिरिक्त, दो आंकड़े पोर्टल पर रखा जा सकता है साथ ही सहकारी या बनाम खेलने के लिए.

3DS संस्करण
-----------

इस खेल के इस संस्करण अपनी सांत्वना समकक्षों की तुलना में एक कार्रवाई मंच के अधिक है। खिलाड़ियों सभा क्रिस्टल, जो देता है उन्हें और अधिक स्तर अनलॉक द्वारा स्तरों को पूरा किया है। प्रत्येक स्तर पर क्रिस्टल, स्तर के अंत की ओर जा रहे हैं, या कार्यों की एक दुश्मन की एक निश्चित संख्या को हराने, या आइटम ढूँढने के जैसे, विविधता को पूरा करने के द्वारा प्राप्त के साथ littered है। जब भी खिलाड़ी एक क्रिस्टल पाता है, एक दुश्मन जागता है और एक समय सीमा शुरू होता है। वे दुश्मन हार है और स्तर में घड़ियों प्राप्त करने के लिए और अधिक समय के लिए बंद का पीछा करते हुए दुश्मन वार्ड मिल.अन्य संस्करणों के विपरीत, वर्ण एक कूद और एक डबल कूद कर सकते हैं।

खेल के इस संस्करण आकाशभूमि बुलाया दीप्तिमान द्वीप समूह में एक अलग दायरे में सेट कर दिया जाता है और अंधेरे की एक अलग बल बिल्लीफाड़ के आदेश के तहत सामना करना पड़ रहा है। 3DS संस्करण भी एक विशेष डार्क स्पायरोज़ चरित्र के साथ आता है।

परिणाम
------

एक्टिविजन की घोषणा की है कि एक प्रत्यक्ष अगली कड़ी 2012 में रिलीज होने वाली है। स्काईलैंडर्स: जायन्ट्स.

सन्दर्भ
-------

बाहरी कड़ियाँ
-------------

* आधिकारिक वेबसाइट (अंग्रेज़ी)
* आधिकारिक प्रकट ट्रेलर (अंग्रेज़ी)
* जीवन ट्रेलर आपका खिलौने लाओ (अंग्रेज़ी)
जर्मनी के तीन आधुनिक राज्य 'सैक्सोनी कहलाते हैं। लोवर सैक्सोनी, सैक्सोनी-अन्हाल्ट तथा स्वतंत्र राज्य सैक्सोनी (क्रमशः उत्तर से दक्षिण की तरफ)
रोमन शासकों के लौट जाने के बाद ब्रिटेन पर जर्मनी आदि देशों के जिन लोगों ने आक्रमण किए वे **सैक्सन** (लैटिन: Saxones, पुरानी अंग्रेजी: Seaxe, Old Saxon: Sahson, Low German: Sassen, जर्मन: Sachsen, डच: Saksen) कहलाए। इनमें ऐंग्ल, सैक्सन तथा जूट्स नामक निम्न वर्गीय जर्मन मूल की जातियाँ थीं जो डेनमार्क, जर्मनी और हालैंड से ४०० ई. में ब्रिटेन आए थे और इन्हें इंग्लैंड पर विजय पाने के लिए सेल्ट लोगों से १५० वर्षों तक युद्ध करना पड़ा था। सेल्ट जाति के लोगों को भागकर वेल्ज के पर्वतों में शरण लेनी पड़ी जहाँ उनकी भाषा अब भी जीवित है।

परिचय
-----

सैक्सनों ने इंग्लैंड पर छोटी-छोटी टोलियों में आक्रमण किया और अंत में जीते हुए यही छोटे-छोटे भाग ही नार्थब्रिया, मर्सिया तथा वेसेक्स के बड़े राज्य बन गए। सैक्सन देहात के निवासी थे और इसलिए कुछ ही दिनों में रोमन लोगों के बसाए हुए नगरों में उल्लू बोलने लगे तथा उनकी भाषा का भी लोप हो गया और इस प्रकार ऐंग्लो सैक्सन भाषा ने ही आज की 'अंग्रेजी' का रूप धारण किया। ब्रिटेन के देहातों का सामाजिक संगठन भी पुरानी सैक्सन बस्तियों की ही तरह है, विशेषकर सैक्सनों द्वारा प्रचारित 'खुली खेती' का ब्रिटेन में अब भी प्रचलन है जिसके द्वारा प्रत्येक जुता हुआ खेत तीन भागों में विभक्त कर दिया जाता था और हर साल उनमें से एक भाग बिना बोए छोड़ दिया जाता था।

सैक्सन पार्लियामेंट का, जिसे 'वितान' कहते हैं, अध्यक्ष राजा हुआ करता था जो राज्य के सभी महत्वपूर्ण व्यक्तियों को इसके लिए आमंत्रित करता था। यह पार्लियामेंट अगले राजा का चुनाव करती थी तथा कानून बनाती थी। प्रशासन की सरलता के लिए सौ गाँवों का एक भाग बनाया जाता था तथा बाद में और बड़े भाग बनने लगे जिनके नाम के अंत में 'शायर' लगा होता था जिनका अस्तित्व आज भी है। सैक्सनों ने धीरे-धीरे ईसाई धर्म अपना लिया, जिसका प्रभाव पुराने गिरजाघरों के निर्माण में दिखाई देता है। ये लोग क्रिसमस के उत्सव पर लकड़ी का लट्ठा जलाते थे। इसी प्रकार 'ईओस्टर' (वसंत की देवी) का त्योहार भी धीरे-धीरे 'ईस्टर' में परिणत हो गया।
हिराम पावर्स
द ग्रीक स्लेव (यूनानी गुलाम)
**हिराम पावर्स** (Hiram Powers, 29 जून, 1805, वुडस्टॉक U.S — 27 जून, 1873, फ्लोरेंस, इटली) अमरीका का मूर्तिकार था। 

हिराम पावर्स कृषक पुत्र था और प्राय: जीवन पर्यंत संघर्षों में रहा। बाल्यावस्था में ही उसे अध्ययन छोड़कर किसी होटल में नौकरी मिल गई, पर गरीबी से त्रस्त, फटीचर जूतों और मैले कपड़ों के कारण उसे निकाल दिया गया। तत्पश्चात् एक जनरल स्टोर में क्लर्क और फिर एक कारखाने में मैकेनिक के बतौर काम मिला। इसी दौरान में मूर्तिशिल्प की जबर्दस्त ख्वाहिश उसमें जगी। अवकाश के क्षणों में उसकी अनवरत मूक साधना फलीभूत हुई और अंतत: रूपांकन की कला में वह बड़ा ही दक्ष और पारंगत हो गया। वाशिंगटन, फ्लोरेंस और इटली में उसने पर्याप्त ख्याति प्राप्त की। महाकवि दाँते के रहस्यमय प्रदेश के दृश्यों का चित्रांकन उसने बड़ी ही खूबी से किया। मूर्तियों में उसकी आवक्ष (बस्ट) मूर्तियाँ ही अधिकतर मिलती हैं - जैसे 'ईव' की प्रतिमा, यूनानी गुलाम, मछवाहा बालक तथा कैलिफोर्निया अमेरिका में स्फटिक महल के लिए निर्मित उसकी वे भव्य मूर्तियाँ जो समसामयिक कलाकारों की अग्रिम पंक्ति में उसे प्रतिष्ठित कर सकीं।
**हरिपाल कौशिक** (2 फरवरी 1934 - 25 जनवरी 2018) एक भारतीय मैदानी हॉकी खिलाड़ी, सैन्य अधिकारी और टेलीविजन वृत्त विवरणकार (कमेंटेटर) थे। उन्होंने 1956 के ग्रीष्मकालीन ओलंपिक और 1964 के ग्रीष्मकालीन ओलंपिक में भारत के लिए स्वर्ण पदक जीते। वह 1966 के एशियाई खेलों में स्वर्ण पदक जीतने वाली टीम के सहायक कप्तान थे, और बाद में एक मैदानी हॉकी प्रशासक और टेलीविजन कमेंटेटर रहे। वह हॉकी इनसाइड राइट तथा सेंटर फारवर्ड के तौर पर खेलते थे। उन्हें 1999 में खेलों में उत्कृष्टता के लिए भारत सरकार अर्जुन पुरस्कार मिला।

प्रारंभिक जीवन
--------------

हरीपाल कौशिक का जन्म 2 फरवरी, 1934 को जालंधर छावनी के पास खुसरोपुर गांव में हुआ। उनके पिता का नाम तीरथ राम कौशिक था। भारतीय सैन्य अकादमी, देहरादून से स्नातक पास करने के बाद उन्होंने भारतीय सैन्य सेवा से जुड़े।

सैन्य सेवा
----------

1959 में भारतीय सेना में कौशिक ने सिख रेजिमेंट की पहली बटालियन में सेवाएं दीं। कौशिक को 1962 की भारत-चीन युद्ध के मैदान पर "अनुकरणीय साहस और आत्म-उपेक्षा" के लिए भारत सरकार ने 1963 में वीर चक्र से सम्मानित किया गया था। वह लेफ्टिनेंट-कर्नल के पद तक पहुंचे। 1983 में फौज से उन्होंने पूर्वकालिक सेवानिवृत्ति ली।

सन्दर्भ
-------

1. ↑  "Arjuna Award". *Hockey India* (अंग्रेज़ी में). मूल से 21 सितंबर 2019 को पुरालेखित. अभिगमन तिथि 2019-12-11.
2. ↑  "सुनहरे दौर के हॉकी खिलाड़ी हरीपाल कौशिक". *दैनिक ट्रिब्यून*. 2012-12-06. मूल से 18 जनवरी 2013 को पुरालेखित. अभिगमन तिथि 2019-12-11.
3. ↑  "HARI PAL KAUSHAK | वीरता पुरस्कार". *gallantryawards.gov.in*. मूल से 3 अगस्त 2019 को पुरालेखित. अभिगमन तिथि 2019-12-11.
**हेमांगी शर्मा** एक कश्मीरी कवयित्री हैं, जिन्होंने अंग्रेज़ी, हिन्दी व अन्य विविध भाषाओं में २०,००० से ज़्यादा कविताएँ रचना की हैं । उन्होंने सैकड़ों छद्म नाम से अपनी कविताएँ प्रकाशित की हैं, जो कि विभिन्न देशों के वेबसाइट पर उपलब्ध हैं ।

जीवन व कार्य
------------

हेमांगी शर्मा का जन्म १९८३ में जम्मू शहर में हुआ था । वह काफ़ी प्रतिभासंपन्न थी, और अपनी शिक्षा व कार्यकाल के दौरान अनेक बार विविध प्रतिस्पर्धाओं में स्वर्ण पदक हासिल की थी । उन्होंने सूचना प्रद्योगिकी क्षेत्र में डिग्री हासिल कर गूगल व फ़ेसबुक आदि में काम करने के बाद राष्ट्रीय ग्रामीण विकास संस्थान में उप-निदेशक पद पर तैनात हुए। उनकी कवि प्रतिभा का आविष्कार भारतीय कवि तपन कुमार प्रधान ने किया था । प्रधान ने अपनी अनेक कविताओं का श्रेय हेमांगी शर्मा को देते हैं । डॉ प्रधान ने यह भी दावा किया कि "ललिता" हेमांगी शर्मा का ही छद्म नाम है ।

निजी जीवन
---------

अपनी पुस्तकों में ड़ा तपन कुमार प्रधान ने पूर्व जन्मों से हेमांगी के साथ अंतरंग संबंध होने का खुलासा किया है । परन्तु हेमांगी ने प्रधान के ख़िलाफ़ निर्यातना की मुक़दमा दर्ज कराई। हालाँकि छानबीन के दौरान यह पता चला कि हेमांगी ने झूठे आरोप लगाए थे ।

इन्हें भी देखें
---------------

* तपन कुमार प्रधान
* ललिता अय्यर

बाहरी कड़ियाँ
-------------

* हेमांगी शर्मा (अंग्रेजी विकिपीडिया)

संदर्भ
------

1. ↑  "हेमांगी शर्मा की संक्षिप्त जीवनवृत्त". Poemhunter. अभिगमन तिथि ८ फ़रवरी २०२२.
2. ↑  प्रधान, ड़ा तपन कुमार. *Psalms of Love (प्रेम स्तुति)*. दिल्ली: कोहिनूर. पृ॰ 248-256. आई॰ऍस॰बी॰ऍन॰ 978-81-95254613.
3. ↑  {{cite book|title=Songs of Love and Lust (कामना और प्रेम संगीत) |first= ललिता | last= अय्यर |author-link=ललिता अय्यर |editor=ड़ा तपन कुमार प्रधान |url=  |publisher=कोहिनूर |isbn= 978-81-94579748
4. ↑  Dr Tapan Kumar Pradhan. *I, She and the Sea*. नई दिल्ली: कोहिनूर बूक्स. पृ॰ 217-228. आई॰ऍस॰बी॰ऍन॰ 978-81-942835-9-1.
5. ↑  "ड़ा तपन कुमार प्रधान बनाम तेलेंगाना राज्य सरकार" (PDF). तेलेंगाना राज्य सूचना कमिशन. अभिगमन तिथि 8 February 2022.
6. ↑  वनजा सरना (7 जनवरी 2021). "ड़ा तपन कुमार प्रधान बनाम हेमांगी शर्मा". इंडिया कानून. अभिगमन तिथि 8 फ़रवरी 2022.

|  |  |
| --- | --- |
|  |  विकिसूक्ति पर ***हेमांगी शर्मा*** से सम्बन्धित उद्धरण हैं।  |

|  |  |
| --- | --- |
|  | **हेमांगी शर्मा** से संबंधित मीडिया विकिमीडिया कॉमंस पर उपलब्ध है।  |
अमेरिका के मिशिगन राज्य में आग-निरोधक वस्त्र धारण किये हुए आग से जूझते अग्नि योद्धा
**दमकल कर्मी** या **अग्नि-योद्धा** प्रथम प्रतिक्रियाकर्ता और सुरक्षाकर्मी हैं जो अग्निशमन में व्यापक रूप से प्रशिक्षित हैं, मुख्य रूप से विपज्जनक अग्नि बुझाने के लिए जो जीवन, सम्पत्ति और पर्यावरण को संकट में डालते हैं और साथ ही साथ लोगों को बचाने और कुछ मामलों या न्यायक्षेत्रों में पशुओं को भी संकटमय स्थितियों से बचाते हैं।

अग्निशमन सेवा, जिसे कुछ देशों में अग्निशामक दल या अग्निशमन विभाग के रूप में भी जाना जाता है, तीन मुख्य आपातकालीन सेवाओं में से एक है। नगरीय क्षेत्रों से लेकर जहाजों पर सवार होकर, विश्व भर में दमकल कर्मी सर्वव्यापी हो गए हैं।

दमकल कर्मियों के करियर के दौरान प्रशिक्षण मूल्यांकन के दौरान सुरक्षित संचालन के लिए आवश्यक कौशल नियमित रूप से अभ्यास किया जाता है। प्रारम्भिक अग्निशमन कौशल सामान्यतः स्थानीय, क्षेत्रीय या राज्य द्वारा अनुमोदित अग्नि अकादमियों या प्रशिक्षण पाठ्यक्रमों के माध्यम से सिखाए जाते हैं। एक विभाग की आवश्यकताओं के आधार पर, इस समय तकनीकी बचाव और पूर्व-चिकित्सालयी चिकित्सा जैसे अतिरिक्त कौशल और प्रमाणन भी प्राप्त किए जा सकते हैं।

दमकल कर्मी अन्य आपातकालीन प्रतिक्रिया संस्थानों जैसे कि पुलिस और आपातकालीन चिकित्सा सेवा के साथ मिलकर काम करते हैं। अग्नि योद्धा की भूमिका दोनों के साथ अभिव्याप्त हो सकती है। अग्न्यन्वेषक या फायर मार्शल आग लगने के कारणों की जांच करते हैं। यदि अग्नि अग्निकाण्ड या अवहेलना के कारण लगी थी, तो उनका कार्य कानून प्रवर्तन के साथ अभिव्याप्त होगा। अग्नि योद्धा भी अक्सर आपातकालीन चिकित्सा सेवा कुछ मात्रा तक प्रदान करते हैं, जिसमें रोगीवाहन परिवहन आने तक उन्नत जीवन समर्थन शुरू करने के लिए कुछ प्रणालियों में इंजन, ट्रक और बचाव कम्पनियों से पूर्णकालिक पराचिकित्सकों के रूप में प्रमाणित करना और काम करना शामिल है।

इन्हें भी देखें
---------------

* अग्निशमन
* आग
* आगज़नी
* अग्निशामक यंत्र

सन्दर्भ
-------
**हनुमान सिंह** (१८२२ - ) भारत के एक स्वतंत्रता सेनानी थे जिनको 'छत्तीसगढ का मंगल पाण्डे' कहा जाता है। 18 जनवरी 1858 को उन्होने सार्जेंट मेजर सिडवेल की हत्या कर दी थी जो रायपुर के तृतीय रेजीमेंट का फौजी अफसर था।

रायपुर में उस समय फौजी छावनी थी जिसे 'तृतीय रेगुलर रेजीमेंट' का नाम दिया गया था। ठाकुर हनुमान सिंह इसी फौज में मैग्जीन लश्कर के पद पर नियुक्त थे। सन् 1857 में उनकी आयु 35 वर्ष की थी। विदेशी हुकूमत के प्रति घृणा और गुस्सा था। रायपुर में तृतीय रेजीमेंट का फौजी अफसर था सार्जेंट मेजर सिडवेल। दिनांक 18 जनवरी 1858 को रात्रि 7:30 बजे हनुमान सिंह अपने साथ दो सैनिकों को लेकर सिडवेल के बंगले में घुस गये और तलवार से सिडवेल पर घातक प्रहार किये। सिडवेल वहीं ढेर हो गया।

हनुमान सिंह के साथ तोपखाने के सिपाही और कुछ अन्य सिपाही भी आये। उन्हीं को लेकर वह आयुधशाला की ओर बढ़े और उसकी रक्षा में नियुक्त हवलदार से चाबी छीन ली। बन्दूको में कारतूस भरे। दुर्भाग्यवश फौज के सभी सिपाही उसके आवाहन पर आगे नहीं आये। इसी बीच सिडवेल की हत्या का समाचार पूरी छावनी में फैल चुका था। लेफ्टिनेन्ट रैवट और लेफ्टिनेन्ट सी.एच.एच. लूसी स्थिति पर काबू पाने के लिये प्रयत्न करने लगे। हनुमान सिंह और उसके साथियों को चारों ओर से घेर लिया गया। 

हनुमान सिंह और उसके साथ छः घंटों तक अंग्रेजों से लोहा लेते रहे। किन्तु धीरे-धीरे उनके कारतूस समाप्त हो गये। अवसर पाकर हनुमान सिंह फरार होने में सफल हो गये। किन्तु उनके 17 साथियों को अंग्रजों ने गिरफ्तार कर लिया।

इसके बाद हनुमान सिंह कभी अंग्रेजों के हाथ नहीं लगे। 22 जनवरी 1858 को उनके साथी क्रांतिकारियों को फांसी दे दी गई, जिनके नाम हैं: शिवनारायण, पन्नालाल, मतादीन, ठाकुर सिंह, बली दुबे, लल्लासिंह, बुद्धू सिंह, परमानन्द, शोभाराम, गाजी खान, अब्दुल हयात, मल्लू, दुर्गा प्रसाद, नजर मोहम्मद, देवीदान, जय गोविन्द।

सन्दर्भ
-------
**हनुमत धाम** भारत में उत्तरप्रदेश के ऐतिहासिक नगर शाहजहाँपुर में बिसरात घाट पर खन्नौत नदी के बीचोबीच स्थित एक पर्यटन स्थल है। यहाँ पर 104 फुट ऊँची हनुमान जी की विशालकाय मूर्ति स्थापित है। हनुमत धाम को बनाने का संकल्प शहर के विधायक सुरेश कुमार खन्ना ने उस समय लिया था जब वे पहली वार उत्तर प्रदेश सरकार में मन्त्री बने थे। ऐसा माना जाता है कि भारतवर्ष में हनुमानजी की यह सबसे बड़ी प्रतिमा है।

इतिहास
------

हनुमत धाम में स्थापित देश की अब तक की सबसे बड़ी हनुमानजी की प्रतिमा को बनाने का कार्य 4 मई 2003 को प्रारम्भ किया गया था। लगभग 10 वर्ष और 2 माह के रिकार्ड समय में यह विशालकाय मूर्ति बनकर तैयार हुई। केवल हनुमानजी की मूर्ति की ऊँचाई ही 104 फुट है। जिस पर्वत पर मूर्ति को स्थापित किया गया है वह भी 21 फुट ऊँचा है। इस तरह पृथ्वी से प्रतिमा की सम्पूर्ण ऊँचाई 125 फुट है। वकौल सुरेश खन्ना शिमला में 81 फुट, उड़ीसा में 75.5 फुट तथा सीता पट्टी में 85 फुट ऊँची मूर्तियाँ हैं। इस मूर्ति को तैयार करने में राजस्थान से लाये गये 11 शिल्पकारों का नेतृत्व कुशल मूर्तिकार वीरेन्द्र खुडानिया ने किया। मूर्ति के निर्माण कार्य में लगभग डेढ़ करोड़ रुपये खर्च हुए।
अंग्रेजी विकिपीडिया पर इस विशाल मूर्ति का उल्लेख लिस्ट ऑफ स्टेच्यूज़ बाई हाइट में भी मिलता है।

अन्य मूर्तियाँ
--------------

हनुमत धाम में हनुमानजी की विशालकाय मूर्ति के अलावा अन्य मूर्तियाँ भी आकर्षण का केन्द्र हैं। जिस पर्वत पर हनुमान जी की मूर्ति स्थित है उसके नीचे बनायी गयी
प्राकृतिक गुफा को अत्याधुनिक रूप दिया गया है। गुफा के भीतरी भाग में पूजन के लिये वाकायदा हनुमानजी एक अन्य प्रतिमा की प्राण प्रतिष्ठा की गयी है। इसके अलावा गुफा के अन्दर बाहर श्री गणेश जी, सूर्य भगवान, शिवलिंग, माँ सरस्वती तथा माँ दुर्गा की प्रतिमाएँ स्थापित की गयी हैं।

पर्यटन स्थल
-----------

जिस कृत्रिम पर्वत पर हनुमान जी की प्रतिमा स्थापित है उसके चारों ओर सुरक्षा की दृष्टि से सीसीटीवी कैमरे लगाये गये हैं। सामने की ओर आकर्षक फव्वारे और रंग-बिरंगी रोशनी का प्रबन्ध किया गया है। नदी के बीच का पूरा प्लेटफार्म मखमली घास और विभिन्न प्रजातियों के पेड़-पौधों से सजाया गया है। गुफा और मूर्ति तक पहुँचने के लिये खन्नौत नदी पर एक पुल बनाया गया है।

सन्दर्भ
-------

1. 1 2 3  "विसरात घाट पर होंगे पवन पुत्र के दर्शन". अमर उजाला. 10 जुलाई 2013. मूल से 23 अक्तूबर 2013 को पुरालेखित. अभिगमन तिथि 5 दिसम्बर 2013.

बाहरी कड़ियाँ
-------------

* हनुमत धाम शाहजहाँपुर - खन्नौत नदी के बीच स्थित 104 फुट ऊँची हनुमान की मूर्ति
* विसरात घाट पर होंगे पवन पुत्र के दर्शन - शाहजहाँपुर से अमर उजाला का समाचार
* वीरेंद्र शेखावत- मोहम्मद को जनपद रत्न - 25 दिसम्बर 2013 दैनिक जागरण
अल्लामा **हबीबुर्रहमान सिद्दीकी कांधलवी** (1924-1991) पाकिस्तान के एक इस्लामिक विद्वान और लेखक थे।

शुरुआती ज़िंदगी और पेशा
-----------------------

उनका जन्म दिसंबर 1924 में, मोहल्ला दिल्ली दरवाजा, दिल्ली, भारत में मुफ्ती इश्फाक उर रहमान कांधलवी के घर में हुआ था। उन्होंने 9 साल की उम्र में कुरआन कंठस्थ कर लिया था। मदरसा सिद्दीक़िया में अपनी शिक्षा के दौरान वे नाज़ीरिया पुस्तकालय जाते थे और इस्लामी इतिहास के बारे में कई किताबें पढ़ते थे, विशेष रूप से मौलाना शिबली नोमानी की सिरात-उन-नबी, जिसका उन पर स्थायी प्रभाव था। अपनी धार्मिक शिक्षा पूरी करने के बाद, वह 1944-1945 में सियालकोट, पंजाब आए और उसके बाद जल्द ही गुजरांवाला चले गए जहाँ उन्होंने अपने नियमित दार-ए-कुरआन को वितरित करना शुरू किया। 1947 में पाकिस्तान की स्वतंत्रता के बाद, उनका पूरा परिवार पाकिस्तान चला गया और उन्होंने बहावलपुर और बाद में टांडो जाम, सिंध में काम करना शुरू कर दिया। उन्होंने विभिन्न इस्लामी साहित्य का अनुवाद करना शुरू किया। 1960 में अपनी शादी के बाद, वह कराची चले गए और शुरुआत में प्रसिद्ध धार्मिक पुस्तक प्रकाशन फर्म ताज कंपनी के लिए काम करना शुरू किया।

चर्चित पुस्तक
-------------

'एज ऑफ़ आयशा एट मेरिज टाइम' - पुस्तक में हज़रत आयशा के विवाह के समय आयु १९ वर्ष होने बारे में २४ दलील दी हैं। यह उर्दू में 'उमर ए आयशा पर एक नज़र' नाम से प्रकाशित हुई।

ग्रंथसूची
---------

इन्हें भी देखें
---------------

* रुकैया वारिस मकसूद
* केसिया अली

संदर्भ
------

1. ↑  "علامہ حبیب الرحمٰن کاندھلوی کی علمی خدمات". *Ghamidi*. अभिगमन तिथि 2023-03-14.
2. ↑  "دشتِ علم کے سیاح، حضرت مولانا حبیب الرحمن اعظمیؒ حیات اور کارنامے – اردو مضامین و مقالات" (उर्दू में). अभिगमन तिथि 2023-03-14.
3. ↑  Habibur rahman kandhlawi (1 जनवरी 1980). "Age Of Ayesha Ra At Marriage". *archive.org*. अभिगमन तिथि 14 मार्च 2023.

बाहरी संबंध
-----------

* 'उमर ए आयशा पर एक नज़र'- हबीबुर्रहमान कांधलवी उर्दू
* -عمر سیدہ عائشہ پر ایک تحقیقی نظر उर्दू यूनिकोड
* 'एज ऑफ़ आयशा एट मेरिज टाइम' Age Of Ayesha Ra At Marriage
टापू के किनारे नावें
**हनुमन्तिया टापू** (अथवा *हनुवंतिया टापू*) मध्यप्रदेश पर्यटन का जल पर्यटन गन्तव्य है। इस टापू को मध्यप्रदेश पर्यटन विकास निगम द्वारा विकसित एवं प्रचारीत है। टापू को इसका नाम एक स्थानीय गाँव के नाम से प्राप्त हुआ जो कि खण्डवा जिले की मूँदी तहसील में स्थित है। इस टापू पर पर्यटकों के लिय सभी आवश्यक सुविधाएं उपलब्ध है, जैसे आवास, उत्तम सडक मार्ग, आदि।

पर्यटन
------

इन्दिरा सागर बांध के निर्माण से उत्पन्न हुई मेड के कारण एक विशाल झील का जन्म हुआ। इस झील की पर्यटन के रूप से महत्ता को जानते हुए मध्यप्रदेश पर्यटन विभाग ने इस स्थान को एक उत्तम पर्यटकिय स्थान के रूप में विकसित करने का निर्णय लिया। टापू पर आवास, भोजन, नौका विहार, क्रुज राइड की सुविधा है। वर्तमान में टापू पर मध्यप्रदेश पर्यटन विकास निगम का एक होटल उपलब्ध है "हनुवन्तिया टुरिस्ट कॉम्प्लेक्स"। स्थान के आस-पास कई सारे पक्षी एवं पशु देखे जा सकते है जो उनको पसंद करने वाले पर्यटकों के लिये एक उत्तम अनुभव होगा।

यातायात
-------

**वायु-मार्ग** निकटतम हवाई अड्डा इन्दौर जिले में स्थित है (हवाई अड्डे का IATA कोड - IDR)। यह टापू से १५० कि.मी. की दूरी पर स्थित है।

**रेल-मार्ग** निकटतम रेल्वे स्टेशन खण्डवा जिले में स्थित है। यह टापू से मात्र ५० कि.मी. की दूरी पर स्थित है।

**सडक-मार्ग** खण्डवा अथवा इन्दौर के मार्ग से यहां पहुंचा जा सकता है।आप मूँदी होते हुए हनुवंतिया पहुँच सकते हैं 
प्रमुख नगरों से दूरी 

| नगर से | दूरी (कि.मी. में) |
| --- | --- |
| मूँदी | 20 |
| खण्डवा | ५० |
| इन्दौर | १५५ |
| ओंकारेश्वर | ९५ |
| महेश्वर | १४० |
| उज्जैन | २१० |
| भोपाल | २४० |

मौसम
----

टापू पर तीनों प्रमुख मौसम अनुभव किये जा सकते है। नवम्बर माह में शीत का आरम्भ होता है जो की मार्च तक रहता है। शीत के दौरान सुबह का औसत तापमान ५°C तथा दोपहर का औसत तापमान १५°C होता है। गर्मीयों का आरम्भ अप्रैल माह में होता है, जो जून तक रहता है। इस समय यहां औसत तापमान ४५°C (दिन में) तथा सुर्यास्त के पश्चात २४°C के करीब होता है। जुलाई से ऑक्टोबर यहां मानसून होता है।

उत्सव
-----

जल महोत्सव
१२ से २१ फरवरी २०१६ को जल महोत्सव का पहली बार आयोजन किया गया था।   उत्सव के दौरान यहां पर्यटन विभाग द्वारा कई सारी गतिविधीयां शुरु की जाती है, जैसे पतंगबाजी, वॉलीबॉल, कैम्प फायर, स्टार गेजींग, साइकलिंग, पैरामोटरींग, पैरासेलिंग, हॉट एयर बलून, बर्ड वॉचींग, आदी।

सन्दर्भ
-------

1. ↑  "संग्रहीत प्रति". मूल से 26 फ़रवरी 2017 को पुरालेखित. अभिगमन तिथि 23 फ़रवरी 2017.
2. ↑  "संग्रहीत प्रति". मूल से 16 दिसंबर 2016 को पुरालेखित. अभिगमन तिथि 23 फ़रवरी 2017.
3. ↑  "संग्रहीत प्रति". मूल से 16 दिसंबर 2016 को पुरालेखित. अभिगमन तिथि 23 फ़रवरी 2017.
4. ↑  "संग्रहीत प्रति". मूल से 16 दिसंबर 2016 को पुरालेखित. अभिगमन तिथि 23 फ़रवरी 2017.
5. ↑  "संग्रहीत प्रति". मूल से 20 नवंबर 2016 को पुरालेखित. अभिगमन तिथि 23 फ़रवरी 2017.
6. ↑  "संग्रहीत प्रति". मूल से 7 मई 2017 को पुरालेखित. अभिगमन तिथि 23 फ़रवरी 2017.
7. ↑  "संग्रहीत प्रति". मूल से 20 दिसंबर 2016 को पुरालेखित. अभिगमन तिथि 23 फ़रवरी 2017.
**हठधर्म**, **राद्धान्त** या **डॉग्मा** (dogma) का अर्थ है - 'कट्टर धार्मिक धारणा या मंतव्य'।

आरंभ में "डॉग्मा" संमति या व्यवस्था आदेश के अर्थ में प्रयुक्त होता था; पीछे इससे ऐसी धारण अभिप्रेत होने लगी, जिसे कोई व्यक्ति मानता ही नहीं, वरन्‌ उस पर बलपूर्वक जमा रहता है, चाहे कोई पक्षांतर भी उतना ही विश्वस्त क्यों न दीखता हो। अब इस शब्द का प्रयोग प्राय: धर्मविद्या के संबंध में होता है। डॉग्मा ऐसी धारणा है जिसे किसी संप्रदाय के सभी सदस्यों को मानना होता है, क्योंकि यह अपने तत्व में दैवी प्रकाश है। इस प्रकाश को, जब ऐसा करने की आवश्यकता हो, कोई अधिकार संपन्न व्यक्ति या विशेष विचारसभा सूत्रबद्ध करती है। ईसाइयों के लिए ईसा के कथन, बौद्धों के लिए बुद्ध के कथन ऐसे मंतव्य हैं। इन्हें सिद्धांत नही कह सकते, क्योंकि इनके सिद्ध करने का प्रश्न ही नहीं उठता।

ईसाई संप्रदाय के लिए प्रमुख डॉग्मा "त्रित्व" का स्वरूप है। त्रिगुट में "पिता', "पुत्र' और "पवित्र आत्मा' तीन स्वाधीन चेतन संमिलित हैं। तीन चेतन कैसे एक चेतन का अंश बन सकते हैं, यह विवेचन का विषय नहीं, अपितु दैवी अविष्कार है। ३२५-२६ ई० में नाईस की विचारसभा में निश्चय किया गया कि "पिता और पुत्र का तत्व एक ही है', "पिता' पुत्र का उत्पादक नहीं जनक है। यह भी निर्णीत हुआ कि "पवित्रआत्मा' पिता और पुत्र दोनों से पैदा हुई है। १५४५-६३ में, ट्रेंट की विचारसभा में जो मंतव्य निर्णीत हुए, वे प्राय: अब भी रोमन कैथोलिक संप्रदाय के लिए मान्य हैं। १८७० ई० में रोम की सभा में निश्चय किया गया कि पोप को भी अधिकार प्राप्त है कि वह ईसाई मंतव्यय को सूत्रबद्ध कर सके।

धर्मान्दोलन के बाद प्रोटेस्टेंट संप्रदाय ने कहा कि दैवी प्रकाश की व्याख्या प्रत्येक ईसाई का अधिकार है। बौद्ध भिक्षु को दीक्षित होने के समय निम्नांकित व्रत लेने होते थे --

*मैं बुद्ध की शरण में जाता हूँ।*
*मैं धर्म (सुस्थित धर्मसूत्र) की शरण में जाता हूँ।*
*मैं संघ की शरण में जाता हूँ।*
ईसा और गौतम बुद्ध ने जो कुछ कहा, अपने अधिकार से कहा। मुहम्मद ने जो कुछ कहा, वह उनके विचार में, ईश्वरीय संदेश था, जो एक देवदूत ने उन्हें पहुँचाया। इस्लाम में मान्य धर्मसूत्र "ईमान' कहलाता है। ईमान के सात अंश हैं --

ईश्वर में विश्वास, फरिश्तों में विश्वास, धर्मपुस्तकों में विश्वास, जिन, परी देवों में विश्वास, नदियों में विश्वास, प्रलयदिवस (कयामत) और उसके बाद कर्मों का फल मिलने में विश्वास, भाग्य (किस्मत) में विश्वास।
हर हालत में विश्वासी मानता है कि "डॉग्मा" सत्य है और अधिकारयुक्त है; यह खुला प्रश्न नहीं।

बाहरी कड़ियाँ
-------------

* Dogma - Strong's N.T. Greek Lexicon
***दीया और बाती हम*** स्टार प्लस चैनल पर प्रदर्शित होने वाला एक भारतीय धारावाहिक था। यह 29 अगस्त 2011 को शुरू हुआ था और अनस राशिद एवं दीपिका सिंह इसमें मुख्य पात्र की भूमिका निभाते थे।

कहानी
-----

यह कहानी सूरज और संध्या की है। संध्या का सपना एक आईपीएस अधिकारी बनने का रहता है और सूरज का अपना एक मिठाई का दुकान होता है। उन दोनों के परिवार वाले दोनों की शादी करवा देते हैं। संध्या की सास उसे आईपीएस अधिकारी नहीं बनने देती है। लेकिन सूरज उसकी आईपीएस बनने में मदद करता है और अपनी माँ को भी मना लेता है। जिसके बाद संध्या पुष्कर में एक आईपीएस अधिकारी बन जाती है।

आगे की कहानी में कुछ आतंकवादी हवाई जहाज का अपहरण कर लेते है जिसमे सूरज व उसकी माँ भी होती है लेकिन संध्या सभी यात्री को छुड़ा लेती है। कुछ सालो बाद संध्या को एक मिशन के लिए जाना पड़ता है। उसके बाद यह खबर आती है की संध्या मर गयी है लेकिन संध्या एक मिशन पर गयी थी। मिशन का नाम मिशन महाबली होता है। संध्या को अधिकारियों द्वारा यह बताया जाता है की एक आतंकवादी संगठन गर्जना संगठन के लोग कुछ भारत पर कुछ बुरा प्लान कर रहे है। इसलिए वाे उसके प्लान काे खत्म कर अपने घर वापस आ जाती है।

कलाकार
------

मुख्य
* दीपिका सिंह — आईपीएल संध्या सूरज राठी (2011–16) (मृत)

कंचन और अरविंद की बेटी, अंकुर की छोटी बहन, सूरज की पत्नी, वेद, वंश और कनक की माँ के साथ साथ पढ़ी लिखी और ईमानदार महिला थी।
* अनस रशीद — सूरज अरुण राठी (2011–16) (मृत)

संतोष और अरुण का बड़ा बेटा, विक्रम, मोहित, छवि का भाई, संध्या का पति, वेद, वंश और कनक का पिता और एक दयालु, कठिन परिश्रमी और हमेशा अपनी पत्नी का समर्थन भी करता है।
अन्य
* देवयांश तपुरियाह — वेद राठी
* नीलु वाघेला — संतोष अरुण राठी
* अशोक लोखण्डे — अरुण राठी
* प्राची तेहलन
* गौतम गुलाटी / करन गोदद्वाणी — विक्रम अरुण राठी
* कणिका माहेश्वरी — मीनाक्षी विक्रम राठी
* वरुण जैन — मोहित अरुण राठी (2011–15) (मृत)
* पूजा सिंह — इमली मोहित राठी
* सहरीश अली — छवि राठी
* नील भट्ट — एसएसपी ज़ाकिर सिद्दीकी

सन्दर्भ
-------

बाहरी कड़ियाँ
-------------

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
कार्तीय निर्देशांक पद्धति में **दीर्घवृत्त**
गणित में दीर्घवृत्त एक ऐसा शांकव होता है जिसकी उत्केन्द्रता इकाई से कम होती है। एक अन्य परिभाषा के अनुसार, दीर्घवृत्त ऐसे बिन्दुओं का बिन्दुपथ है जिनकी दो निश्चित बिन्दुओं से दूरी का योग सदैव अचर रहता है। इन निश्चित बिन्दुओं को दीर्घवृत्त की नाभियाँ (Focus) कहते हैं। माना जाता है कि पृथ्वी सहित कई ग्रह सूर्य के चारों ओर एक दीर्घवृत्तीय कक्षा में घूमते हैं और इस दीर्घवृत्त की एक नाभि पर सूर्य अवस्थित होता है।

दीर्घवृत्त
इस प्रकार, यह एक वृत्त का सामान्यीकृत रूप होता है। वृत्त एक विशेष प्रकार का दीर्घवृत्त होता है जिसमें दोनों नाभियाँ एक ही स्थान पर होती हैं। एक दीर्घवृत्त का आकार इसकी उत्केन्द्रता से दर्शाया जाता है, जिसका मान दीर्घवृत्त के लिए 0 से लेकर 1 के मध्य होता है। यदि किसी दीर्घवृत्त की उत्केन्द्रता 0 हो तो वह दीर्घवृत्त, एक वृत्त होता है।

कार्तीय निर्देशांक पद्धति में दीर्घवृत्त
----------------------------------------

**समीकरण:**

दीर्घवृत्त का केंद्र मूलबिंदु, मुख्याक्ष x-अक्ष, तथा नाभियाँ {\displaystyle {\displaystyle F\_{1}=(c,0),\ F\_{2}=(-c,0)}} तथा शीर्ष {\displaystyle {\displaystyle V\_{1}=(a,0),\ V\_{2}=(-a,0)}.}

एक दीर्घवृत्त (लाल रंग) जो एक शंकु व एक आनत समतल के प्रतिच्छेदन से प्राप्त हुआ
तब दीर्घवृत्त पर किसी भी बिन्दु (x,y) के लिए दीर्घवृत्त का समीकरण

{\displaystyle {\displaystyle {\frac {x^{2}}{a^{2}}}+{\frac {y^{2}}{b^{2}}}=1}}

या {\displaystyle {\displaystyle y=\pm {\frac {b}{a}}{\sqrt {a^{2}-x^{2}}}.}}

a: अर्द्ध दीर्घाक्षb: अर्द्ध लघ्वाक्ष

c: नाभीय दूरी

p: अर्द्ध नाभिलम्ब
यहाँ {\displaystyle {\displaystyle a,\;b}} क्रमशः अर्द्ध दीर्घाक्ष तथा अर्द्ध लघ्वाक्ष कहलाते हैं।

दीर्घवृत्त की उत्केन्द्रता के लिए सूत्र:

{\displaystyle {\displaystyle 1-e^{2}={\tfrac {b^{2}}{a^{2}}},{\text{ and }}\ p={\tfrac {b^{2}}{a}}},}

यहाँ {\displaystyle e} उत्केन्द्रता है।

ज्यामितीय विशेषताएँ
-------------------

दीर्घवृत्त के दो अक्षों में से बड़े को प्रधान अक्ष कह सकते हैं। दोनों नाभि प्रधान अक्ष पर अवस्थित होते हैं और दीर्घवृत्त पर स्थित किसी भी बिन्दु की इन दोनों नाभियों से दूरी का योग इस प्रधान अक्ष की लंबाई के बराबर यानि हमेशा नियत होता है।

### दीर्घवृत्त का क्षेत्रफल

दीर्घवृत्त का क्षेत्रफल इस सूत्र द्वारा निकाला जा सकता है - 
{\displaystyle A=\pi ab.}

यहाँ *a* और *b* दीर्घवृत्त के दो अक्षों के आधे हैं। यदि दीर्घवृत्त का समीकरण इस रूप में हो
{\displaystyle Ax^{2}+Bxy+Cy^{2}+1=0}, 

तो इसका क्षेत्रफल होगा: {\displaystyle {\frac {2\pi }{\sqrt {B^{2}-4AC}}}}.

### परिधि

इसकी गणना जटिल होती है और इसका कोई सरल तथा सटीक सूत्र नहीं है। हालाँकि भारतीय गणितज्ञ रामानुजन द्वारा सुझाए गए इस सूत्र को सरलतम तथा सटीकतम माना जा सकता है:

{\displaystyle C\approx \pi \left[3(a+b)-{\sqrt {(3a+b)(a+3b)}}\right]=\pi (3(a+b)-{\sqrt {10ab+3(a^{2}+b^{2})}})}

इन्हें भी देखें
---------------

* दीर्घवृत्तलेखी
* परवलय
* अति परवलय
**सोमेश्वर** (Someshwar) भारत के उत्तराखण्ड राज्य के अल्मोड़ा ज़िले में स्थित एक बस्ती है। कोसी और साई नदियों के संगम पर स्थित सोमेश्वर अल्मोड़ा का एक प्रमुख कस्बा है, तथा इसी नाम की एक तहसील का मुख्यालय भी है। सोमेश्वर अल्मोड़ा के उत्तरी क्षेत्र के दर्जनों गांवों का प्रमुख बाजार है, और यहाँ करीब ३५० दुकानें हैं।

विवरण
-----

यहाँ से होकर बागेश्वर, अल्मोड़ा, रानीखेत, द्वाराहाट तथा कौसानी आदि स्थानों को प्रतिदिन सैकड़ों वाहन आते जाते हैं। यहाँ एक ऐतिहासिक शिव मंदिर भी है, जिसे सोमनाथ मंदिर के नाम से जाना जाता है। यह 12वीं शताब्दी का मंदिर है। यहाँ पर एक पानी का नौला (धारा) है, जिसका पानी हल्का नमकीन है और पवित्र माना जाता है। इस नौले पर नाग आदि बार बार दिखायी देते हैं। यहीं पर मा उत्तराखंड स्टेडियम है। यहीं पर ग्राम बमनफलाया में ही कोसी नदी तट पर एक शिव मंदिर है, जिसे कौस्लेश्वर महादेव मंदिर नाम से जाना जाता है। यहाँ पर भगवान शिव, लिंग रुप में विराजमान है। तथा यहीं पर पहाड़ी पर माँ जयंती माता का मंदिर है, जिसे स्थानीय भाषा में जैत्कोत मंदिर कहते हैं। यहाँ पर जाने का कठिन पैदल व सीधी चढ़ाई का मार्ग है।

आवागमन
------

यहाँ से राष्ट्रीय राजमार्ग 109 निकलता है और इसे देशभर के कई स्थानों से जोड़ता है।

इन्हें भी देखें
---------------

* अल्मोड़ा ज़िला

सन्दर्भ
-------

1. ↑  "Uttarakhand: Land and People," Sharad Singh Negi, MD Publications, 1995
2. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994
3. ↑  "सोमेश्वर कस्बा मूलभूत सुविधाओं से वंचित". *Amar Ujala*. मूल से 26 मई 2018 को पुरालेखित. अभिगमन तिथि 2 जून 2018.
**सोमेश्वर चौहान** अजमेर के स्वामी अर्णोराज चौहान का कनिष्ठ पुत्र थें । वह सम्राट पृथ्वीराज चौहान के पिता थे | अपने पिता की मृत्यु के बाद उन्होंने अपने जीवन का कुछ भाग चौलुक्य राजा कुमारपाल के दरबार में व्यतीत किया। उस नाना सिद्धराज जयसिंह के समय गुजरात में ही उसका जन्म हुआ था और वहीं पर राजकुमारी कर्पूरीदेवी से उसका विवाह हुआ। जब कुमारपाल ने कोंकण देश के स्वामी मल्लिकार्जुन पर आक्रमण किया, तो सोमेश्वर ने शत्रु के हाथी पर कूदकर उसका वध किया था ।

उधर अजमेर में एक के बाद दूसरे राजा की मृत्यु हुई। अपने पिता अर्णोराज की हत्या करनेवाले जगद्देव को बीसलदेव ने हराया। बीसलदेव की मृत्यु के बाद उसके पुत्र को हटाकर जगद्देव का पुत्र गद्दी पर बैठा किंतु दो वर्षों के अंदर ही सिंहासन फिर शून्य हो गया और चौहान सामंत और मंत्रियों ने गुजरात से लाकर सोमेश्वर को गद्दी पर बैठाया। सोमेश्वर ने लगभग आठ वर्ष (वि. सं. 1226-1234) तक राज्य किया।

सोमेश्वर का राज्य प्राय: सुख और शांति का था। उसने अर्णोराज के नाम से एक नगर बसाया और अनेक मंदिर बनवाए जिनमें से एक भगवान्‌ त्रिपुरुष देव का और दूसरा वैद्यनाथ देव का था। ब्राह्मण और अब्राह्मणों सभी संप्रदायों को उसकी संरक्षा प्राप्त थी। सोमेश्वरीय द्रम्मों का प्रचलन भी इसके राज्य के ऐश्वर्य को द्योतित करता है।

सोमेश्वर ने प्रतापलंकेश्वर की पदवी धारण की। पृथ्वीराजरासो के अनुसार उसका विवाह दिल्ली के तंवर राजा अनंगपाल की पुत्री कमला देवी से हुआ और पृथ्वीराज इसका पुत्र था। इसी काव्य में गुजरात के राजा भीम के हाथों उसकी मृत्यु का उल्लेख है। ये दोनों बातें असत्य हैं। पृथ्वीराज कर्पूरीदेवी के पुत्र थेें और सोमेश्वर की मृत्यु के समय भीम गुजरात का राजा नहीं बना था। किंतु गुजरात से उसकी कुछ अनबन अवश्य हुई थी। उसकी मृत्यु के समय पृथ्वीराज चौहान केवल दस साल केे थें ।

सन्दर्भ
-------

1. ↑  Chandramouli, A. (२०१७). *Prithviraj Chauhan: The Emperor of Hearts* (अंग्रेजी भाषा में). Penguin Random House India Private Limited. पृ॰ १५. आई॰ऍस॰बी॰ऍन॰ 978-93-87326-35-4. अभिगमन तिथि २४ मार्च २०२०.सीएस1 रखरखाव: नामालूम भाषा (link)
2. ↑  Mehara, J. (१९९२). *Rājasthāna ke itihāsa kā sarvekshaṇa*. Rājasthānī Granthāgāra. अभिगमन तिथि २४ मार्च २०२०.
3. ↑  Jośī, K. (१९९४). *Śrīpāda Śāstrī Hasūrakara, vyakti evaṃ abhivyakti*. Pratibhā Prakāśana. अभिगमन तिथि २४ मार्च २०२०.
4. ↑  Dasharatha Sharma 1959, पृ॰प॰ 69-70.
**नमकीन** 1982 में प्रदर्शित होने वाली हिन्दी फ़िल्म है जिसे गुलज़ार ने निर्देशित किया था। यह बांग्ला साहित्यकार समरेश बसु की कहानी पर आधारित है। मुख्य कलाकार संजीव कुमार, शर्मिला टैगोर, शबाना आज़मी और वहीदा रहमान हैं। संगीत राहुल देव बर्मन का है।

संक्षेप
-------

हिमाचल प्रदेश के एक छोटे से पर्वतीय गाँव में एक ट्रक ड्राइवर गेरुलाल (संजीव कुमार) आता है। स्थानीय ढाबे वाला धनीराम, गेरुलाल को एक वृद्धा ज्योति (वहीदा रहमान) के घर पर एक कमरा किराज़े पर दिलवा देता है। ज्योति की तीन बेटियां हैं- सबसे बड़ी... निमकी (शर्मिला टैगोर), मंझली... मिट्ठु (शबाना आज़मी) और सबसे छोटी चिनकी (किरण वैराले)। धीरे धीरे गेरुलाल, चारों महिलाओं के नजदीक आ जाता है और घर के सदस्य जैसा हो जाता है। वह निमकी से प्रेम करने लगता है परंतु वह शादी करने से इंकार कर देती है और गेरुलाल से कहती है कि उसे मिट्ठु से शादी कर लेनी चाहिये। गेरुलाल को वहाँ से जाना पड़ता है।

कुछ बरस बीत जाते हैं और एक बार गेरुलाल की मुलाकात नौटंकी में नाचने वाली स्त्री से होती है। यह चिनकी है जो अब अपने पिता किशनलाल के साथ रहती है। चिनकी से गेरुलाल को पता चलता है कि पिछले तीन बरसों में निमकी और बहनों की कोई खोज खबर न लेकर उसने गलती की है। वह गाँव में जाता है तो निमकी को अकेले रहते पाता है। ज्योति और मिट्ठु, दोनों ही मर चुकी हैं। गेरुलाल निमकी को अपने साथ ले आता है। फ़िल्म को आर॰ डी॰ बर्मन के अच्छे संगीत के लिये भी जाना जाता है।

मुख्य कलाकार
------------

* संजीव कुमार ― गेरुलाल
* शर्मिला टैगोर ― निमकी
* शबाना आज़मी ― मिट्ठू
* किरण वैराले ― चिनकी
* वहीदा रहमान ― ज्योति/जुगनी
* टी पी जैन ― धनीराम
* राम मोहन ― किशनलाल

संगीत
-----

सभी गीत गुलज़ार द्वारा लिखित; सारा संगीत राहुल देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आँकी चली बाँकी चली" | आशा भोंसले | 3:57 |
| 2. | "राह पे रहते हैं" | किशोर कुमार | 3:25 |
| 3. | "फिर से आइयो बदरा बिदेसी" | आशा भोंसले | 4:04 |
| 4. | "बड़ी देर से मेघा बरसा" | आशा भोंसले | 4:07 |
| 5. | "ऐसा लगा कोई सूरमा" | अलका याज्ञिक | 2:52 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| किरण वैराले | फिल्मफेयर पुरस्कार | फ़िल्मफ़ेयर सर्वश्रेष्ठ सहायक अभिनेत्री पुरस्कार | नामित |
| वहीदा रहमान | नामित |
| समरेश बसु | फ़िल्मफ़ेयर सर्वश्रेष्ठ कथा पुरस्कार | जीत |

बाहरी कड़ियाँ
-------------

* *नमकीन*  इंटरनेट मूवी डेटाबेस पर
भिन्न भिन्न रंग के नमदे के कपड़े
**नमदा** (Felt) एक प्रकार का कपड़ा है जो ऊन, बाल, वानस्पतिक रेशों तथा पर से बनाया जाता है। यह कंपनरोधी, ऊष्मा पृथग्न्यासक (insulator) तथा ध्वनिशमक होता है। इसका उपयोग रेल और जहाज की छत बनाने, शीशे और संगमरमर की वस्तुओं की पैकिंग, धातुओं पर पॉलिश करने, वाद्ययंत्रों, मुद्रण, मोटरों, जूतों, हैट तथा कोट में होता है। उपयोगितानुसार इसकी बुनावट में अंतर हो सकता है।

प्रकार
------

नमदा मुख्यत: दो प्रकार का होता है : 

१. बुना हुआ नमदा (thread structure) और
२. रेशेवाला या वास्तविक नमदा।
प्रथम प्रकार के नमदे में उच्च नमदा गुणवाले ऊन की आवश्यकता होती है। हल्का नमदा केवल एक परत का तथा भारी नमदा कई परतों के एक दूसरे पर बुनकर बनाया जाता है। रेशेवाले नमदे की भी आधारभूत वस्तु ऊन है। इसमें ऊन लंबाई में छोटा और उच्च नमदा गुणवाला होता है। रेशों को ऊन के साथ मिलाकर इस प्रकार का नमदा बनाया जाता है। कुछ विशेष प्रकार का नमदा रेशों की कई परतों को सरेस से चिपकाकर भी बनाया जाता है।

इन्हें भी देखें
---------------

* ऊष्मा रोधन

सन्दर्भ
-------

1. ↑  Sabine Fouchier (12 February 2009). *Felt*. A&C Black. पपृ॰ 9–. आई॰ऍस॰बी॰ऍन॰ 978-0-7136-8494-0.
2. ↑  O. J. Petrie (1995). *Harvesting of Textile Animal Fibres*. Food & Agriculture Org. पपृ॰ 19–. आई॰ऍस॰बी॰ऍन॰ 978-92-5-103759-1.
तुलूज़ स्क्वायर (चौक)
**टूलूज़** (Toulouse) फ्रान्स का एक प्रमुख नगर। फ्रांस के एक्वीटेन बेसिन में गारॉन प्रदेश का यह प्रशासकीय नगर है जो पेरिस से ७०९ किलोमीटर दक्षिण-पूर्व में स्थित है। नगर के उत्थान में इसकी स्थिति का विशेष हाथ रहा है। नगर का विस्तार अब नदी के बाएँ तट पर भी हो गया है, यद्यपि बायाँ तटवर्ती क्षेत्र १३ मीटर नीचा है और प्राय: बाढ़ पीड़ित रहता है। बाएँ तट पर नगर का एक चौथाई भाग ही है। नगर की १/५ जनसंख्या मात्र १४२ हेक्टर पर निवास करती है जो प्राचीन नगर का केंद्र है। इसी क्षेत्र में प्रमुख व्यापारिक और दूसरी संस्थाओं के कार्यालय भी हैं।

उल्लेखनीय इमारतों में गौथिक चर्च (१३वीं शताब्दी), रोमन गिरजाघर तथा अजायबघर आदि मुख्य हैं। अजायबघर में मध्यकालीन वास्तुकला एवं शिल्पकला के नमूने सुरक्षित हैं।

नगर में विश्वविद्यालय, चिकित्सा महाविद्यालय आदि शिक्षण संस्थाएँ तथा अनेक औद्योगिक संस्थान हैं। नगर समुद्र से दूर है पर रेलमार्गों और वायुमार्गों द्वारा पैरिस, वॉर्डो, मार्सेई, मिलान आदि मुख्य मुख्य नगरों से संबद्ध है। औद्योगिक उत्पादनों में नाइट्रोजन उर्वरक, वायुयान, कारतूस, आदि प्रमुख हैं। इनके अतिरिक्त बुने हुए सामान, जूते, आटा, कागज आदि भी निर्मित होते हैं। अंडे, दूध आदि मुख्य निर्यात वस्तुएँ हैं।

शिक्षा
------

* नागरिक उड्डयन नेशनल स्कूल
* उन्नत विज्ञान के पालीटेक्निक संस्थान